ጠቅላይ ሚኒስትር  አብይ ከፖለቲካ ፓርቲ አመራሮች ጋር ተወያዩ
የኢፌዴሪ ጠቅላይ ሚኒስትር ዶክተር ዓብይ አህመድ ከፖለቲካ ፓርቲ አመራሮች ጋር ተወያዩ።ጠቅላይ ሚኒስትር ዶክተር አብይ የኢትዮጵያ ብሄራዊ ምርጫ ቦርድ አባላት ለመለየትና ለመመልመል የተቋቋመው ኮሚቴ የሥራ ሂደትን በተመለከተ ከፖለቲካ ፓርቲ አመራሮች ጋር በዛሬው ዕለት ተወያይተዋል።ውይይቱም በሚቀጥለው ሳምንት ለህዝብ ተወካዮች ምክር ቤት የሚቀርበውን የብሄራዊ ምርጫ ቦርድ አባልነት እጩዎች ዝርዝር ላይ ግብዓት ለመሰብሰብ ያለመ ነው ተብሏል።በውይይቱ የተሳተፉ የፖለቲካ ፓርቲ አመራሮች በሂደቱ ላይ ያላቸውን እምነትና ለተሳትፎ መጋበዛቸውን አድንቀዋል።ጠቅላይ ሚኒስትር አብይ ከውይይቱ በኋላ ለአረንጓዴና ፅዱ ኢትዮጵያ ጥረት እውቅና ለመስጠት ከተሳታፊዎቹ ጋር የዛፍ ችግኝ መትከላቸው ከጠቅላይ ሚኒስትር ፅህፈት ቤት ያገኘነው መረጃ ያመላክታል።